***מתכונת בספרות.***  חורף תשע"ט.

משך הבחינה: שעה וחצי.

מבנה השאלון ומפתח הערכה: פרק ראשון-( מעשה חכמים וסיפור קצר)-25 נקודות.

פרק שני-נובלות של עגנון ודרמה-35 נקודות.

פרק שלישי- שירה( פיוט שירת ימי הביניים ושירת ביאליק, השירה העברית במאה ה-20)-2X20.

הוראות מיוחדות: הקפידו על שימוש בקטעים הנלווים בשאלות ועל תשובות מלאות תוך מתן דוגמאות והסברים.

בידקו שאתם עונים על היצירה הנכונה לפי השאלה שנשאלתם.

קיראו שוב את הבחינה לפני שאתם מוסרים .

**פרק ראשון: מעשה חכמים וסיפור קצר.**

*יש לענות של שאלה אחת מתוך השאלות שבפרק.*

1. מעשה חכמים: "ביתו של ר' עקיבא והנחש".

מעשי חכמים רבים עוסקים בחיי היום-יום, מציגים שאלות פילוסופיות ומוסריות, ובסופם יש מסר חינוכי.

הסבירו והדגימו קביעה זו על פי מעשה החכמים "ביתו של ר' עקיבא והנחש".

1. "כינורו של רוטשילד" / צ'כוב.

יצירות רבות עוסקות בפגמים שונים: באישיות של דמות, ביחסים בין דמויות, במצב החברתי של דמות ועוד.

1. כתבו מהו הפגם שבו הסיפור "כינורו של רוטשילד" עוסק, וכיצד פגם זה בא לידי ביטוי בעלילה.
2. האם לדעתכם הפגם תוקן במהלך העלילה? הסבירו את דבריכם בהתבסס על פרטים מתוך הסיפור.
3. סיפור עברי קצר.

בחרו בסיפור עברי קצר שלמדתם, שיש בו תיאור ( תיאור טבע, תיאור מצב, תיאור סביבה ותיאורי חפצים).

הציגו את הופעת אחד התיאורים הללו במהלך הסיפור העברי הקצר שבחרתם, והסבירו את תרומתו למשמעות הסיפור.

**פרק שני: נובלה ודרמה.**

*יש לענות על שאלה אחת מתוך השאלות שבפרק.*

1. חולשה לעומת כוח- הסבירו כיצד הניגוד ביניהם בא לידי ביטוי אצל דמות אחת או ביחסים בין שתי דמויות במחזה "ביקור הגברת הזקנה".

הסבירו איך היחס הזה בא לידי ביטוי לאורך **כל** המחזה.

1. מחזות רבים עוסקים בשאלת האחריות האישית של האדם למעשיו ולגורלו.

בחרו בדמות מרכזית ובדמות משנית מהמחזה "ביקור הגברת הזקנה" .

הסבירו והדגימו כיצד כל אחת מהדמויות שבחרתם מתמודדת עם סוגיית האחריות האישית.

**פרק שלישי: שירה.**

*יש לענות על שאלה אחת משאלות הפיוט ושירת ימי הביניים.*

*ועל שאלה אחת נוספת מהשירה העברית במאה ה-20.*

6) "ראה שמש"/ רשב"ג.

א. השיר "ראה שמש" הוא שיר מתהפך.

הסבירו מהו שיר מתהפך. בססו את תשובתכם על השיר "ראה שמש".

ב. הביאו מן השיר שני רמזים מטרימים ל"התהפכות" בבית האחרון בשיר, והסבירו כיצד הם רומזים עליה.

7) "ישנה בחיק ילדות"/ ריה"ל.

א. הציגו והסבירו את שתי השאלות בשני הבתים הפותחים את השיר .

ב. הביאו משלושת הבתים האחרונים שני דימויים, והסבירו כיצד המשורר מעצב באמצעותם את דרך ההתמודדות עם השאלות שהצגת בסעיף א.

8) "אל נורא עלילה"/ ר' משה אבן עזרא.

א. ציינו מה הם הנושאים שהפיוט עוסק בהם, והסבירו את הקשר ביניהם לעיתוי שבו הפיוט נאמר.

ב. ציינו שני הבדלים בין המחרוזת האחרונה לשאר המחרוזות בפיוט.

ג. הביאו מהפיוט שתי דוגמאות לשיבוצים או רמיזות מן המקורות, והסבירו את תרומתם למשמעות הפיוט.

*השירה העברית במאה ה-20.*

*יש לענות על השאלה שלפניכם בנושא: "זוגיות ואהבה".*

9) "נפרדנו כך" / לאה גולדברג.

א. הסבירו את הסיבה לחרון ולחדוה שמופיעים בהתחלה ובסוף השיר.

תארו אמצעי עיצוב אחד בשיר, וכתבו כיצד הוא מסייע להעברת תחושות הדוברת

ב . בחרו בשיר נוסף שנלמד בנושא "זוגיות ואהבה", ותארו את מערכת היחסים בשיר שבחרתם.

בהצלחה.